LATVIJAS REPUBLIKAS MINISTRU KABINETS

2021. gada Noteikumi Nr.

Rīgā (prot. Nr. . §)

Grozījumi Ministru kabineta 2020. gada 11. augusta noteikumos Nr. 518 “Kārtība, kādā tiek piešķirts un anulēts valsts ģimnāzijas statuss”

Izdoti saskaņā ar [Vispārējās izglītības likuma](https://likumi.lv/ta/id/20243-visparejas-izglitibas-likums)  
4. panta 5. punktu

Izdarīt Ministru kabineta 2020. gada 11. augusta noteikumos Nr. 518 “Kārtība, kādā tiek piešķirts un anulēts valsts ģimnāzijas statuss” (Latvijas Vēstnesis, 2020, 157. nr.) šādus grozījumus:

1. Izteikt 2.2.7. apakšpunktu šādā redakcijā:

“2.2.7. izglītības programmas ir akreditētas uz sešiem gadiem, izņemot tās vispārējās pamatizglītības programmas un vispārējās vidējās izglītības programmas, kuras saskaņā ar normatīvo aktu, kas nosaka vispārējās izglītības iestāžu un vispārējās pamatizglītības un vispārējās vidējās izglītības programmu akreditācijas kārtību, ir akreditētas uz termiņu, kas atbilst iepriekš akreditētās attiecīgās izglītības programmas akreditācijas termiņam. Izglītības iestādes darbība un izglītības programmu īstenošana ir novērtēta ar ne zemāku kvalitātes vērtējuma līmeni kā “labi”, izņemot kritērijus –kompetences un sasniegumi, izglītības programmu īstenošana, atbalsts un sadarbība, kas novērtēti ar ne zemāku kvalitātes vērtējuma līmeni kā “ļoti labi”, saskaņā ar šajā apakšpunktā minēto normatīvo aktu;”.

2. Aizstāt 13. punktā vārdus un skaitļus “līdz 2020. gada 31. maijam” ar vārdiem un skaitļiem “līdz 2021. gada 31. augustam”.

3. Papildināt noteikumus ar 17.1 punktu šādā redakcijā:

“17.1 Šo noteikumu 2.2.7. apakšpunktā minēto par kritēriju – kompetences un sasniegumi, izglītības programmu īstenošana, atbalsts un sadarbība – novērtēšanu ar ne zemāku kvalitātes vērtējuma līmeni kā “ļoti labi” piemēro izglītības iestādes un tās īstenoto izglītības programmu akreditācijai, kas veikta, sākot ar 2022. gada 1. septembri atbilstoši noteiktajam akreditācijas termiņam.”

Ministru prezidents A. K. Kariņš

Izglītības un zinātnes ministre A. Muižniece

Iesniedzējs:

Izglītības un zinātnes ministre A. Muižniece

Vizē:

Valsts sekretāra vietnieks –

Sporta departamenta direktors,

valsts sekretāra pienākumu izpildītājs E. Severs

Treimane 67047924

s[anita.treimane@izm.gov.lv](mailto:anita.treimane@izm.gov.lv)